ኩል ግዜ ኣብዚ ወቕቲ ብዙሓት ዓሶ ይሓሙ'ዮም። ናይ ሎሚ ግን ዝተፈለየ'ዩ" ኢሉ። "ዝተፈለየ ምኽንያት የለን፤ ሕጂ'ውን ኬሚካል ተነጺጉን ሰኪዐት መከላኸሊ ጣንጡ ንሕብረሰተብ ተዓዲሉን'ዩ። ፍልይ ዝበለ ዝገብሮ መጠን ዝናብ ምውሳኹ'ዩ። ሓያል ዝናብ እዩ ነይሩ፤ እዚ ድማ ንምርባሕ ጣንጡ ዓብዪ ዕድል'ዩ" ይብል። ዋላ'ኳ ቑጽሪ ብሕማም ዓሶ ዝልከፉ ሰባት እንተወሰኸ፡ ብምኽንያት እቲ ሕማም ዝሞተ ሰብ ግን ከም ዘየለ ኣቶ ሃብታሙ ተዛሪቡ። ኣብቲ ከባቢ፡ ካብ ዝሓለፈ ወርሒ ነሓሰ ጀሚሩ ቑጽሪ ሕሙማት ዓሶ ይውስኽ ከም ዘሎ ኦፊሰር ዓሶ ቤት ጽሕፈት ጥዕና ወረዳ መተማ ወይዘሮ የሺሃረግ ኣያነው ንቢቢሲ ገሊጻ። እዚ ምስ ሕሉፍ ሓሙሽተ ዓመታት ብምንጽጻር ልዑል ወሰኽ ኣሎ እኳ እንተዘይተባህለ፡ ኣብ ዝሓለፉ ኣዋርሕ ግን እቲ ቑጽሪ ወሲኹ ከም ዝተራእየ ትገልጽ። ሰሙናዊ ቑጽሪ መልከፍቲ ይውስኽ ዘሎ ኮይኑ ኣብ ገለ ከባቢታት ድማ ክብድ ከም ዝብል ሓቢራ። ኣብቲ ከባቢ ዘለው ሸቃሎ ሓዊሱ ብዙሓት ዓሶ ከም ዝሓመሙ እትገልጽ እታ ኦፊሰር፡ እኹል እንተዘይኮነ'ውን ኬሚካል ይንጸግ ምህላው ጠቒሳ። ብተወሳኺ እቲ ጸገም ንምፍታሕ ማይ ዝዓቖሩ ቦታታት ብምፍሳስን ብምድፋንን ከምኡ'ውን ዝተቓጸለ ዘይቲ ብምጥቃም ንምክልኻል ጻዕሪ ንገብር ኣለና ኢላ። ክሎሮኲን፡ ሕማም ኮሮናቫይረስ ንምፍዋስ ኣብ 40 ሽሕ ሰብ-ሞያ ክፍተን እዩ መድሓኒት ዓሶ ንምንታይ እዩ ኣብ ዓለም ተደላዪ ኮይኑ ዘሎ?
